Strawberry Arena

**Strawberry Arena** (**Friends Arena** til og med 12. juli 2024) er en flerbruksarena i Arenastaden i Solna, nord for Stockholm. Arenaen er Sveriges nasjonalarena for herrelandslaget i fotball med plass til 50&nbsp;000 sittende tilskuere på idrettsarrangementer og 65&nbsp;000 plasser på konserter. Arenaen ligger rundt 500 meter nordvest for Solna stasjon, like ved innsjøen Råstasjön. Areanaen ble åpnet 27. oktober 2012 og kostet cirka 2,8 milliarder svenske kroner. I tilknytning til arenaen ligger Mall of Scandinavia, som ble innviet 12. november 2015, med 250 butikker over tre etasjer.

Arenaprojektet eies av det svenske fotballforbundet, Solna kommune, Peab, Fabege og Jernhusen. Finalen i Europaligaen 2016/2017 ble spilt på arenaen.

## Navn
Swedbank kjøpte navnerettigheter til den nye arenaen for 153 millioner svenske kroner, en avtale som varer frem til 2023. Avtalen medførte at arenaen skulle hete Swedbank Arena. 28. mars 2012 kunngjorde Swedbank at det ville donere navnerettighetene til organisasjonen *Friends*, som er en frivillig organisasjon som arbeider mot mobbing i skolen. Arenaen endret derfor navn til Friends Arena.

Strawberry Arena er det nye navnet for Friends Arena fra og med 12. juli 2024.

Ved et eventuelt EM- eller VM-sluttspill, finalekamp i Mesterligaen eller Europaligaen, må arenanavnet endres til et navn uten, slik som da Allianz Arena i München måtte endre navn til *Fifa World Cup Stadium München* under VM i fotball 2006.

## Historie
Det var i utgangspunktet planer om å bygge en ny nasjonalarena for fotball i nærheten av innendørsarenaen Ericsson Globe i Stockholm, som skulle erstatte Råsunda stadion.  1. april 2006 besluttet derimot Sveriges fotballforbund (SvFF) å bygge det nye stadionet i Solna. Byggingen var beregnet å koste rundt 1,9 milliarder svenske kroner, et anslag som økte til 2,8 milliarder kroner før byggingen hadde startet  etter at det ble oppdaget at fundamentet måtte pæles. Da den nye arenaen sto ferdig, ble den gamle *Råsunda stadion* fra 1937 revet og erstattet av leiligheter.. Råsunda var finalearena for VM i fotball 1958 og er den arenaen som har arrangert en VM-finale, som er revet.

## Fasiliteter
Friends Arena er Nordens største arena og oppfyller FIFAs og UEFAs høyeste tekniske krav for fotballstadioner, hvilket betyr at arenaen kan brukes til et eventuelt EM- eller VM-sluttspill, eller til finalekamp i Mesterligaen eller Europaligaen. Publikumskapasiteten for fotballkamper er 50&nbsp;000 sitteplasser og for konserter mellom 20&nbsp;000 og 67&nbsp;500. Hele arenaen er oppvarmet og har skyvbart tak, ettersom den skal brukes året rundt. Spillebanen er 68 &times; 105 meter, mens takhøyden er 33 meter.

Sammen med arenaen er det bygget en helt ny bydel, «Arenastaden», i Solna, i området ved Solna stasjon som var et nedslitt industriområde. I arenaområdet er det også to hotell, Quality Hotel Strawberry Arena med 650 gjesterom, og Comfort Hotel Solna med 336 gjesterom, og restauranter med plass til cirka 6&nbsp;000 gjester, den største med plass til 2&nbsp;000 gjester.

Nærmeste togstasjon er Solna stasjon.

## Tilskuerrekorder

### Konserter

### Idrett

### Andre arrangementer

## Referanser


## Eksterne lenker
*